
Ons, die ondergetekendes,


_____________________________________

Identiteitsnommer: _________________

EN
_____________________________________

Identiteitsnommer:  _________________


getroud ___________ gemeenskap van goedere met mekaar, herroep hiermee alle testamente en kodisille voorheen deur ons gemaak en verklaar hierdie ons testament te wees.


1. AFSTERWE VAN DIE EERSSTERWENDE

Ons benoem die langslewende van ons as die enigste erfgenaam van die boedel van die eerssterwende van ons.

2. AFSTERWE VAN DIE LANGSLEWENDE

Indien die langslewende van ons te sterwe kom, sonder om ‘n verdere geldige testament na te laat, bemaak sodanige langslewende sy of haar boedel aan ons kinders, in gelyke dele.  Die erfenis van ‘n kind wat voor ons te sterwe kom sal oorgaan op sodanige kind se afstammelinge by plaasvervulling, staaksgewyse of by gebrek aan afstammelinge, dan op ons oorblywende kinders of hulle afstammelinge by plaasvervulling, staaksgewys.

3. GELYKTYDIGE AFSTERWE

Indien ons in omstandighede te sterwe kom waar dit nie vasgestel kan word wie die eerssterwende van ons was nie, bepaal ons dat dieselfde bepalings as by AFSTERWE VAN DIE LANGSLEWENDE op ons onderskeie boedels van toepassing sal wees.

4. TRUST

Indien enige van ons erfgename nog nie die ouderdom van __________ jaar bereik het nie, sal sy/haar erfenis in trust berus in ons trustees aan wie ons die volgende magte en pligte op dra:

4.1.	Om enige bate te aanvaar, te beheer en te administreer;

4.2.	Om in belang van die trust, in hul diskresie, die bates te verhuur, te verkoop of te gelde te maak, of om enige roerende en onroerende eiendom te huur of aan te koop;

4.3.	Om in belang van die trust enige kontant op sodanige wyse te belê as wat hulle mag goeddink, sonder om tot erkende trustee-sekuriteite beperk te word.  Die trustees word hiermee ook gemagtig om enkele beleggings op te roep en die opbrengs ooreenkomstig die voorafgaande bepalings te belê;

4.4.	Om ter uitvoering van enige bepalings van hierdie testament enige som geld te leen en om enige vorm van sekuriteit te verskaf vir die behoorlike terugbetaling daarvan, insluitend die mag om enige bates van die trust te verpand, te belas of 	met ‘n verband te beswaar;

4.5.	Om soveel van die inkomste, indien nodig van die kapitaal, as wat hul na hul	goeddunke nodig ag, aan te wend vir die onderhoud, opvoeding en geleerdheid	van die begunstigdes, of vir enige ander doel in sy of haar belang. 


4.6.	Enige inkomste wat nie vir die voorvermelde doeleindes benodig word nie, mag gekapitaliseer word;

4.7.	Om die trust te beëindig wanneer die begunstigde die ouderdom van __________ jaar bereik en die kapitaal tesame met enige opgelope inkomste aan hom/haar oor te maak en/of te betaal.

5. VOOG

By gebrek aan ’n natuurlike voog oor enige minderjarige kind benoem ons, as voog oor sodanige kind/ers, ____________________.  Ons stel ons genoemde voogde vry van verpligting om in sodanige hoedanigheid sekuriteit te verskaf.

6. BESKERMING VAN VOORDELE

Dit is ‘n uitdruklike voorwaarde dat enige voordeel wat kragtens hierdie testament, aan enige erfgenaam toeval, sowel as enige inkomste wat daaruit verdien mag word, uitgesluit sal wees van die regsgevolge van enige bestaande of toekomstige huwelik of verhouding.

7. COLLATIO/INBRINGING

Dit is ’n uitdruklike voorwaarde dat geen bates wat ’n begunstigde gedurende ons leeftyd van ons ontvang het in berekening gebring moet word by die verdeling van ons boedels nie.  Die bepalings van hierdie klousule sal nie van toepassing wees op enige lening(s) deur ons gemaak aan enige van ons begunstigdes gedurende ons lewe nie.




8. GESAMENTLIKE BEHOUD VAN BATES

Ons bepaal dat indien enige van ons begunstigdes (minderjariges bygestaan deur hul voogde) besluit om enige bates gesamentlik te behou, ons ons begunstigdes magtig om ‘n Privaat Maatskappy of Inter Vivos Trust te stig of te nomineer, ten einde die gesamentlike behoud te bewerkstellig en word ons eksekuteur(s) en/of trustee(s) opgedra om sodanige bates soos deur ons begunstigdes uitgewys, aan die betrokke Privaat Maatskappy of Inter Vivos Trust soos deur ons begunstigdes gestig of genomineer, oor te dra asof dit in die eersteplek assulks bemaak was. 

9. EKSEKUTEUR/EKSEKUTRISE

Ons benoem ____________________, ID: ____________________ as eksekuteur/eksekutrise van ons boedels, vry van die verpligting om sekuriteit te verskaf, met mag van assumpsie. 

10. TRUSTEE

Ons benoem ______________________, ID: _____________________as trustee van die trust geskep in die testament, vrygestel van enige verpligting tot sekerheidstelling en ons verleen aan die trustee/s alle magte deur die Wet toegelaat, veral die mag van assumpsie.


GETEKEN TE _______________________ op hierdie ______ dag van ____________ 20___ in die teenwoordigheid van die ondergetekende getuies, wat almal gelyktydig teenwoordig was, en in mekaar se teenwoordigheid hierdie dokument onderteken het.



GETUIES: 

1. 	_______________________				_______________________
								TESTATEUR

2. 	_______________________				________________________
								TESTATRISE 
	
	
Karen van Niekerk
Prokureurs en BoedelberedderaarsAttorneys & Estate Administrators
(T) (012) 997 – 4865/55 (C) 073-1700-151

